**ШИШКО МЕНЧЕТИЋ-ПРВИ ПОГЛЕД**

|  |  |
| --- | --- |
|  | Од 15. Века на подручју Дубровника и Боке Которске настају дела на народном језику, следећи тенденције стварања на народном језику које су постојале у италијанској књижевности. Предуслови за развој хуманизма и ренесансе у Дубровнику били су свакако самосталност Дубровачке републике, врло развијена трговачка делатност, а, дакле, због присуства новца, могућност образовања Дубровчана по водећим центрима образовања. Језик на ком су писали био је народни језик, тј. штокавски источнохерцеговачки дијалекат икавског изговора. Водећи представници ове епохе ренесансе у Дубровнику и Боки Которској били су: Илија Цријевић, Шишко Менчетић, Џоре Држић, Мавро Ветрановић, Марин Држић, Антун Сасин, Марко Марулић, Винко Прибојевић, Микша Пелегриновић и др. |
|  | Лирски субјекат у овој песми описује љубавна осећања која су се једног јутра у њему изненада пробудила када је неочекивано угледао прелепу жену на прозору. Од тада се лирски субјекат осећа као уловљен.  Елеменати петраркистичког љубавног романа:   * Сонет је основна форма лирске поезије; * Љубавна поезија се пише на народном језику; * Употреба мотива из грчке и римске митологије; * Формира се дневник љубави (љубавни роман) који подразумева љубав на први поглед, обожавање издалека, описивање лепоте вољене даме и разочарање у љубав. * Топос изгледа вољене жене подразумева плаву косу, увојке, белило лица, сјај очију итд;   Лирски субјекат описује тренутак када је први пут угледао и на први поглед се заљубио у прелепу даму. Песма није сонет (има 16 стихова), али је написана на народном језику. Очигледна је намера да се формира дневник љубави, пошто почиње од пвог погледа на даму, и заљубљивања. Нема елемената из грчке митологије. Уместо њих девојчина лепота се породи са вилом, бићем из нашег народног фолклора. А лирски субјекат не бива устрљен аморовом стрелом, како је то код Петрарке, већ опсиује себе као јелена затеченог и изненађеног.  Лирски субјекат на почетку песме описује зору кода дозива (буди) дан и пролеће које мами ситну траву, лишће и цвеће. Лирски субјекат свакако описује тренутак буђења дана и пролећа. Ученици и из личност искуства описују какав је утицај пролећа на наша чула и осећања. У тренутку када се сва природа буди, буди се и наша чулности и осећајност. Лирски субјекат у том смислу прави паралелизам између буђења дана/пролећа и буђења љубавних осећања у њему самом.  Девојка која се појављује на прозору је лепотица несвесна да је било ко гледа и самим тим спонтана и природна у свом понашању, што је чини још лепшом. Лирски субјекат динамичим мотивима описује тренутак у ком девојка уређује своју фризуру, а њена златна коса се таласа на јутарњем сунцу. Она захвата праменове косе и везује у њих траку, док неке праменове оставља да слободно падају. Потом косу кити венцем од цвећа. Међутим, девојка ће се у једном тренутку обазрети и нестати из видокруга лирског субјекта остављајући у њему осећање жалости и туге.  Упоређујући стихова са почетка и са краја песме, ученици уочавају да је доживљај јутра и пролећа на почетку песме пун слатког, чулног доживљаја буђења у природи. У том смислу, на крају песме успоставља се паралелизам по супротности, зато што лирски субјекат остаје са горким осећајем и празним срцем.  Ученици примећују употребу узречице *дим*, што значи говорим. Овим се песма стилизује као да је у питању усмено преношење и да се лирски субјекат обраћа неким својим замишљеним слушаоцима, што нам ову песму чини блиском и сличном народном усменом стваралаштву. Поред тога, употреба узречица, доказује једно повишено душевно стање лирског субјекта. |
|  |  |

**ДОМАЋИ ЗАДАТАК**

**ОДГОВОРИТЕ НА ПИТАЊА:**

**1.** *Каква осећања, доживљаје и духовна стања саопштава лирски субјекат? 2.Опишите изглед девојке која се изненада појављује.*

*3. Какви се паралелизми успостављају у доживљајима лирског субјекта у почетним и завршним стиховима?*

**ПРЕПИШИТЕ У СВЕСКЕ**

|  |
| --- |
| ***„Први поглед“***  **Шишко Менчетић**  **Петраркистички љубавни роман:**   * **Сонет је основна форма лирске поезије;** * **Љубавна поезија се пише на народном језику;** * **Употреба мотива из грчке и римске митологије;** * **Формира се дневник љубави (љубавни роман) који подразумева љубав на први поглед, обожавање издалека, описивање лепоте вољене даме и разочарање у љубав.** * **Топос изгледа вољене жене подразумева плаву косу, увојке, белило лица, сјај очију итд;**   **Одсуство мотива грчке митологије – жена се пореди са вилом.**  **Буђење јутра и пролећа доводи се у везу са буђењем љубавних осећања.**  **Употреба узречица сугерише повишено душвно стање лирског субјекта;**  **Паралелизам по супротности између почетка и краја песме.** |